Bjørn Johansen (fotballspiller)

Bjørn Johansen (født 1969) er en norsk fotballtrener og tidligere fotballspiller.

 Spillerkarriere 
Johansen debuterte for Tromsø IL i 1987. Han har også spilt for Viking og den svenske klubben Helsingborg. I tillegg har han spilt aldersbestemte landskamper for Norge. I mars 1992 tok landslagstrener Egil Olsen ham ut i troppen til en treningssamling med A-landslaget. Johansen la opp etter 2005-sesongen. 

 Etter spillerkarrieren 
Han var fra 2006 ekspertkommentator i TV 2. 

 Finnsnes (2011–2017) 
Fra og med 2011 var Johansen hovedtrener for Finnsnes IL. Han ledet laget til opprykk til 2. divisjon i sin første sesong, men laget rykket ned igjen til 3. divisjon i 2012. I 2013 ledet han laget til et nytt opprykk. De neste årene tok Finnsnes stadig steg i 2. divisjon under Johansens ledelse, med sjetteplass i 2014, fjerdeplass i 2015, før de i 2016 var med å kjempe om opprykk til landets nest øverste nivå og til slutt endte på andreplass.

 Fredrikstad (2018–2022) 
Før 2018-sesongen ble han hentet til Fredrikstad FK, som assistenttrener under Per-Mathias Høgmo. Før 2019-sesongen tok han over som hovedtrener for klubben.FFK styrker satsingen! I 2020 ledet han FFK til opprykk til OBOS-Ligaen, etter tre år i 2. divisjon. 12. september 2022 kunngjorde Fredrikstad at de hadde avsluttet samarbeidet med Johansen, da laget lå på en tolvteplass etter 24 kamper.

 Norges Fotballforbund (2022–) 
Johansen fikk i november 2022 jobben som trener for Norges G16-landslag.

I januar 2025 ble han ansatt som trener for de norske U18- og U19-landslagene, og fikk også ansvaret for å lede U20-landslaget i sluttspillet av U20-VM i september samme år. I U20-VM gikk Norge under Johansens ledelse for første gang videre fra det innledende gruppespillet. Laget ble slått ut i kvartfinalene av Frankrike.

 Karriere som spiller 
KlubbKamper*Mål*Periode Tromsø107131987-1992 Viking3731993-1994 Tromsø119181995-1999 Helsingborg4152000-2001 Tromsø100102002-2005
* Kun seriekamper.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for Tromsø IL
Kategori:Fotballspillere for Viking FK
Kategori:Fotballspillere for Helsingborgs IF
Kategori:Norgesmestere i fotball
Kategori:Norske fotballspillere i Sverige
Kategori:Ekspertkommentatorer (sport)
Kategori:Personer fra Tromsø kommune